ვებინარი თემაზე: „COVID-19 – კვებითი ჩვევები, ნეგატიური გამკლავება და კვებითი აშლილობები“
2020-06-05 18:00 (Asia/Dubai)
5 ივნისს გაიმართება ილიას სახელმწიფო უნივერსიტეტის ფსიქიკური ჯანრმთელობის რესურსცენტრისა და ადიქციის კვლევების ინსტიტუტის ვებინარი თემაზე: „COVID-19 – კვებითი ჩვევები, ნეგატიური გამკლავება და კვებითი აშლილობები“.
რა რისკები მოუტანა კოვიდ-19-ის პანდემიამ იმ ადამიანებს, რომელთაც კვებითი აშლილობები აქვთ? ხომ არ გაზარდა კვებითი აშლილობების რისკი ზოგადად მოსახლეობაში? როგორ უნდა მოხდეს კვებასთან დაკავშირებული ფსიქიკური ჯანმრთელობის პრობლემების პრევენცია? – ამ და მასთან დაკავშირებულ სხვა საკითხებზე ისაუბრებენ ვებინარის წამყვანები:

ჯანა ჯავახიშვილი, ილიას სახელმწიფო უნივერსიტეტის პროფესორი
ია შეყრილაძე, ილიას სახელმწიფო უნივერსიტეტის პროფესორი
ეკა ჭყონია, ილიას სახელმწიფო უნივერსიტეტის პროფესორი

დრო: 5 ივნისი, 18:00 საათი
ადგილი: ილიას სახელმწიფო უნივერსიტეტის ISPCC კონსულტირების ცენტრი – https://bit.ly/36VOYUt
სერიის შესახებ ვრცელი ინფორმაცია ხელმისაწვდომია ბმულზე: https://bit.ly/2VdUiyA

Cyber Talks: „ადამიანის უნარი და ციფრული გამოცდილება“
2020-06-05 19:00
5 ივნისის Cyber Talks-ზე adjara.com-ის არტდირექტორი ბექა კერესელიძე გიამბობთ, რა უნდა გაითვალისწინოთ ინტერფეისის დიზაინზე მუშაობისას, როგორ შეიძლება ამ პროცესში ადამიანის ჩვევების გამოყენება და დიზაინის როლზე მარკეტინგში.
გელოდებით პარასკევს, 5 ივნისს, 19:00 საათზე, უნილაბის Facebook-გვერდზე.

ილიაუნის ფსიქიკური ჯანმრთელობის რესურსცენტრისა და კლუბის „სინერგია“ დისტანციური ტრენინგი სტუდენტებისთვის
2020-06-08 17:42
კოვიდ-19 პანდემიის პირობებში შექმნილი ვითარების საპასუხოდ ილიაუნის ფსიქიკური ჯანმრთელობის რესურსცენტრი და გლობალური ინიციატივა ფსიქიატრიაში − კლუბი „სინერგია“ გთავაზობთ დისტანციური (ონლაინ) ტრენინგების ციკლს.
ტრენინგების თემატიკა:

პირველადი ფსიქოლოგიური დახმარება
სტრესის მართვა
პროფესიული გადაწვა

შეხვედრები გაიმართება დისტანციურად, პროგრამა ზუმის პლატფორმაზე.
ვის შეუძლია ტრენინგში მონაწილეობა?

ტრენინგში მონაწილეობა შეუძლია ილიას სახელმწიფო უნივერსიტეტის საბაკალავრო და სამაგისტრო საფეხურის ნებისმიერი მიმართულების სტუდენტს, რომელსაც აქვს სურვილი, ტრენინგით გათვალისწინებული თემატიკის მიმართულებით გაიღრმაოს ცოდნა და უნარები. განვლილი მასალა შესაძლებლობას მოგცემთ უკეთ დაეხმაროთ საკუთარ თავს და სხვებს. კურსის დასრულების შემდეგ მონაწილეები მიიღებენ ტრენინგში მონაწილეობის დამადასტურებელ სერტიფიკატს.
ტრენერები
ტრენინგის ფარგლებში სესიებს გაუძღვებიან კლუბის „სინერგია“ კონსულტანტები, ილიას სახელმწიფო უნივერსიტეტის მაგისტრატურის კურსდამთავრებულები.
ტრენინგების განრიგი

ტრენინგი გაიმართება ორ ნაკადად:

პირველი ნაკადი: 15,16,17 ივნისი;
მეორე ნაკადი: 22,23,24 ივნისი.

ტრენინგის ხანგრძლივობა: 3 დღე;
თითოეული სესიის ხანგრძლივობა: 2 საათი (12:00-14:00 საათი)
მონაწილეთა რაოდენობა: თითოეულ ნაკადში 20 მონაწილე (ტრენინგს გაივლის 40 სტუდენტი)
რას მომცემს ეს ტრენინგი?

ფსიქოლოგიური პირველადი დახმარება – ტრენინგის მიზანია მონაწილეებს მიაწოდოს ინფორმაცია პირველადი ფსიქოლოგიური დახმარების რაობის, პრინციპების, ეთიკური საკითხებისა და ეფექტური კომუნიკაციის მნიშვნელობის შესახებ. ასევე გააცნოს რეკომენდაციები დისტანციური პირველადი ფსიქოლოგიური დახმარების განხორციელებისთვის.
სტრესის მართვა – სტრესის ბუნება, გამომწვევი მიზეზები, შედეგები და გამკლავების მექანიზმები. ტრენინგზე მიმოხილული იქნება სტრესის დაძლევის ტექნიკებიც.
პროფესიული გადაწვა – მოდულის ეს ნაწილი, რომელიც თავს უყრის თეორიულ ცოდნასა და პრაქტიკულ სავარჯიშოებს, ტრენინგის მონაწილეებს მისცემს შესაძლებლობას მიიღონ ინფორმაცია პროფესიული ცხოვრების ხარისხის შესახებ, მათ შორის პროფესიული გადაწვის ფენომენზე, გამომწვევ მიზეზებსა და რისკის ფაქტორებზე, დაძლევის სტრატეგიებსა და რეკომენდაციებზე როგორც პიროვნულ, ასევე ორგანიზაციულ დონეზე.

როგორ მივიღო მონაწილეობა ტრენინგში?

ტრენინგში მონაწილეობისთვის საჭიროა შეავსოთ მარტივი სააპლიკაციო ფორმა არაუგვიანეს 2019 წლის 12 ივნისისა.
სააპლიკაციო ფორმა ხელმისაწვდომია ბმულზე: https://bit.ly/3f0CFsN

რატომ მონაცემთა ვიზუალიზაცია?!
2020-06-08 19:00
8 ივნისს, 19:00 საათზე, ფოსეტის თანადამფუძნებელი და პროექტების კოორდინატორი მარიამ გამხარაშვილი გიამბობთ, რა არის მონაცემთა ვიზუალიზაცია? რატომ იზრდება ამ სფეროს გავლენა და მისდამი ინტერესი? რა პრინციპებს უნდა აკმაყოფილებდეს კარგი მონაცემთა ვიზუალიზაცია და რა ზოგადი ტენდენციების გათვალისწინებით ვქმნით ან ვაფასებთ ამ სახის პროდუქტს.
მომხსენებელი გაგიზიარებთ პრაქტიკულ რჩევებს, აგიხსნით, როგორ შეგიძლიათ ამ სფეროში ჩართვა და ამისთვის რა უნარები გესაჭიროებათ ან შეგიძლიათ გამოიმუშაოთ.
გელოდებით 8 ივნისს, ორშაბათს, 19:00 უნილაბის Facebook-გვერდზე შემდეგ Cyber Talk-ზე.

ონლაინ შეხვედრა თემაზე: „გენდერული ნიშნით ძალადობა: გამომწვევი მიზეზები და აუცილებელი ნაბიჯები“
2020-06-09 15:00
ილიას სახელმწიფო უნივერსიტეტი უერთდება კამპანიას „მე ვირჩევ თანასწორობას“ საგრანტო პროექტის „ერთად თანასწორობისთვის“ ფარგლებში. პროექტის მიზანია მრავალფეროვნების პატივისცემისა და დისკრიმინაციის წინააღმდეგ ბრძოლის შესახებ ცნობიერების ამაღლება, ასევე სამოქალაქო ინტეგრაციის ხელშეწყობა და ტოლერანტული გარემოს გაძლიერება სტუდენტთა შორის.
9 ივნისს, 15:00 საათზე, ილიას სახელმწიფო უნივერსიტეტი ევროპის საბჭოს მხარდაჭერით გამართავს ონლაინშეხვედრას თემაზე: „გენდერული ნიშნით ძალადობა: გამომწვევი მიზეზები და აუცილებელი ნაბიჯები“.
ღონისძიება ტარდება კამპანიის „მე ვირჩევ თანასწორობას” ფარგლებში, რომელიც მიმდინარეობს პროექტის „ბრძოლა დისკრიმინაციის, სიძულვილის დანაშაულის და სიძულვილის ენის წინააღმდეგ საქართველოში“ ფარგლებში. პროექტი ხორციელდება საქართველოში 2016-2019 წლების ევროპის საბჭოს სამოქმედო გეგმის მიხედვითა და დანიის სამეზობლო პროგრამის (DANEP) მხარდაჭერით.
სტუმრები
მაკა ფერაძე – შსს ადამიანის უფლებათა დაცვისა და გამოძიების ხარისხის მონიტორინგის დეპარტამენტის დირექტორის მოვალეობის შემსრულებელი;
ეკატერინე სხილაძე – სახალხო დამცველის მოადგილე.
ღონისძიების მიზანია დამსწრე საზოგადოება გაეცნოს გენდერული ნიშნით ძალადობის გამომწვევ მიზეზებსა და არსებულ მდგომარეობას, ასევე იმსჯელონ გადაჭრის გზებსა და აუცილებელ ნაბიჯებზე.
სტუმრები ისაუბრებენ გენდერული ნიშნით ძალადობის გამომწვევ მიზეზებზე, სტატისტიკურ მონაცემებსა და ქვეყანაში არსებულ ტენდენციებზე ამ მიმართულებით, ასევე გენდერული ნიშნით ძალადობის შესამცირებლად გადასადგმელ აუცილებელ ნაბიჯებზე, როგორც საკანონმდებლო და აღმასრულებელი კუთხით, ასევე საზოგადოების ცნობიერების ამაღლების თვალსაზრისით.
შეხვედრას შეგიძლიათ დაესწროთ ონლაინრეჟიმში მოცემული ბმულის მეშვეობით: https://us02web.zoom.us/j/88388386822
ღონისძიება ტარდება „მე ვირჩევ თანასწორობას”კამპანიის ფარგლებში, რომელიც მიმდინარეობს პროექტის „ბრძოლა დისკრიმინაციის, სიძულვილის დანაშაულის და სიძულვილის ენის წინააღმდეგ საქართველოში“ ფარგლებში. პროექტი ხორციელდება საქართველოში 2016-2019 წლების ევროპის საბჭოს სამოქმედო გეგმის მიხედვითა და დანიის სამეზობლო პროგრამის (DANEP) მხარდაჭერით

შეხვედრა კომპანიის SavvY წარმომადგენელთან – BOOSTER TALKS
2020-06-09 15:00
9 ივნისს, სამშაბათს, 15:00 საათზე, BOOSTER Talks-ის სტუმარი იქნება ბიზნესის საკონსულტაციო კომპანიის SavvY მმართველი პარტნიორი მარიამ ქოიავა.
SavvY, ბიზნესის საკონსულტაციო კომპანია,2015 წელს დაფუძნდა. კომპანია კონსულტაციას უწევს ისეთ ორგანიზაციებს, როგორებიცაა: მაკდონალდს საქართველო, PSP ფარმა, აჭარის ავტონომიური რესპუბლიკის მთავრობა, GMT სასტუმროები და ა. შ. სრული ჩამონათვალი იხილეთ ბმულზე.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხს:
თანამედროვე ქართული კომპანიები და მათი უნარი კრიზისებთან გამკლავების დროს.
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 8 ივნისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.

დრო: 9 ივნისი,15:00 საათი
სარეგისტრაციო ფორმა.

LIVE-პროექტი „რესტარტი“: შეხვედრა ვამეხ ხერხეულიძესა და დავით მიზანდართან
2020-06-11 13:00
საკონსულტაციო კომპანია ჯეპრა და ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
მერვე შეხვედრის სტუმრები არიან ვამეხ ხერხეულიძე და დავით მიზანდარი
სტუმრების შესახებ
ვამეხ ხერხეულიძე – Elven Technologies
დავით მიზანდარი – ინოვატორი
თემა: „განჭვრეტადი ინოვაციები“
დრო: 11 ივნისი, 13:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად იხილეთ: https://bit.ly/2ywBku5

მურო თაკალანძის ტრენინგი პროექტ Booster-ის მონაწილეებისთვის
2020-06-11 19:55
პროექტის „Booster კარიერული განვითარების აქსელერატორი” ფარგლებში სოციალური არხებისა და თვითპრეზენტაციის საშუალებების შესახებ სამუშაო შეხვედრას გამართავს ილიას სახელმწიფო უნივერსიტეტის მოწვეული ლექტორი და საზოგადოებასთან ურთიერთობის მთავარი სპეციალისტი მურო თაკალანძე.
შეხვედრა რამდენიმე დღეს გაგრძელდება და მოიცავს როგორც თეორიულ, ასევე პრაქტიკულ კომპონენტებს.
პროექტში Booster, რომელიც გულისხმობს ილიაუნის სტუდენტებისათვის დასაქმებისა და კარიერული განვითარებისთვის აუცილებელი უნარების (4C) განვითარებას, მონაწილეობას იღებს 70 სტუდენტი საბაკალავრო და სამაგისტრო საფეხურიდან.
პროექტი გულისხმობს მოწვეულ სპეციალისტებთან შეხვედრებსაც.
შემდეგი ნაკადისთვის მონაწილეთა შერჩევა დაიწყება შემოდგომის სემესტრიდან.

კლასგარეშე საუბრები – ილიას სახელმწიფო უნივერსიტეტისა და განათლების კოალიციის ახალი ინიციატივა სკოლის მოსწავლეებისთვის
2020-06-12 16:23
„კლასგარეშე საუბრები“ ილიაუნისა და განათლების კოალიციის ახალი ინიციატივაა, რომელიც ხორციელდება სკოლის ლიდერობის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.
ლექციების ტრანსლაცია მოხდება ილიას სახელმწიფო უნივერსიტეტის, განათლების კოალიციისა და სკოლის ლიდერობის ეროვნული კონკურსის ფინალისტი დირექტორების სკოლების ფეისბუქის გვერდებზე.

ლექციები გაიმართება ყოველ ხუთშაბათს, 17:00 საათზე.

განრიგი:
18 ივნისი –„თანამედროვე ტექნოლოგიები პანდემიასთან ბრძოლაში“
მომხსენებელი –ნანა დიხამინჯია, ილიას სახელმწიფო უნივერსიტეტის რექტორის მოადგილე ინოვაციების მიმართულებით, კომპიუტერული და ელექტრონული ინჟინერიის პროფესორი
25 ივნისი –„ბავშვის გამოხატვის თავისუფლება – ბავშვის უფლება მისი აზრის მოსმენასა და მონაწილეობაზე”
მომხსენებლები: თამარ გურჩიანი, ილიაუნის სამართლის სკოლის პროფესორი, მარიამ დევიძე, ილიაუნის სამართლის სკოლის სტუდენტი
2 ივლისი – „კარგი წიგნი ყველა თაობის მკითხველისათვის”
მომხსენებელი –ანა კორძაია-სამადაშვილი, ილიას სახელმწიფო უნივერსიტეტის ჰუმანიტარული მეცნიერებების მიმართულების ასოცირებული პროფესორი
9 ივლისი – „როგორ იქმნება სპექტაკლი“
მომხსენებლები: ნატალია თვალჭრელიძე, ილიაუნის თეატრის ხელმძღვანელი, დათო ველიჯანაშვილი, ილიაუნის თეატრის მოწვეული მსახიობი, მარიამ როინიშვილი, ილიაუნის თეატრის მოწვეული მსახიობი

16 ივლისი – „ელექტრონული საგანმანათლებლო რესურსები“

მომხსენებელი – სანდრო ასათიანი, ილიას სახელმწიფო უნივერსიტეტის პროფესორი, უნილაბის დირექტორი

ლექციების განრიგი და ინფორმაცია სპიკერების შესახებ განახლდება ეტაპობრივად.

პარტნიორი სკოლები:

საჩხერის მუნიციპალიტეტის სოფელ ნიგვზარის საჯარო სკოლა
ილია ჭავჭავაძის სახელობის ქალაქ საჩხერის №2 საჯარო სკოლა
ხაშურის N1 საჯარო სკოლა
ქუთაისის N33 საჯარო სკოლა
საჩხერის მუნიციპალიტეტის სოფელ კორბოულის N2 საჯარო სკოლა
მამია ფანცულაიას სახელობის წყალტუბოს მუნიციპალიტეტის სოფელ ფარცხანაყანევის N2 საჯარო სკოლა
გორის მუნიციპალიტეტის სოფელ ხიდისთავის საჯარო სკოლა
წალკის მუნიციპალიტეტის სოფელ ბარეთის საჯარო სკოლა
რუსთავის N4 საჯარო სკოლა
მარნეულის N2 საჯარო სკოლა

დაიწყო განაცხადების მიღება საერთაშორისო ახალგაზრდული პროგრამის Social Impact Award-ის ფარგლებში!
2020-06-15 14:01
Impact Hub Tbilisi, საქართველოს ბანკი • Bank of Georgia-სა და UNDP Georgia-სთან ერთად ახორციელებს მასშტაბურ ახალგაზრდულ პროგრამას სოციალური მეწარმეობის მიმართულებითSocial Impact Award.

თუ ხარ 18-დან 30 წლამდე;

გსურს გახდე მეწარმე და ამავდროულად დადებითი ცვლილებები მოუტანო საზოგადოებას;

გაიარე 2-თვიანი ინკუბაცია იმფაქთ ჰაბში პროფესიონალ მენტორებთან ერთად;

მიიღე ჯილდო 2000 ევრო;

დაესწარი ახალგაზრდა სოციალური მეწარმეების საერთაშორისო სამიტს.

განაცხადი შეგიძლიათ შეავსოთ ბმულზე: https://apply.socialimpactaward.net/georgia/
მეტი ინფორმაციისთვის ეწვიეთ ბმულს.
* განაცხადების წარდგენის ბოლო ვადაა 2020 წლის 26 ივნისი.

წარმატებული სამუშაო ბედნიერებისთვის
2020-06-15 14:07
ტექნოლოგიების სწრაფმა განვითარებამ და საზოგადოების მზარდმა მოთხოვნამ მსოფლიო ბაზარზე ბევრი ახალი პროფესია გააჩნია, რომელთა გარეშე ყოველდღიური ცხოვრება უკვე შეუძლებელია. დღეს ნებისმიერი კომპანია წარმოუდგენელია დეველოპერის, დიზაინერის ან ციფრული მედიის სპეციალისტის გარეშე. პანდემიამ კი გვაჩვენა, რომ ამ მიმართულებების გამართულად მუშაობა ბიზნესის წარმატებისთვის უმნიშვნელოვანესი ფაქტორია, ამიტომ დღეს ამ სფეროს სპეციალისტებზე მოთხოვნა გაცილებით უფრო დიდია.
ქართული ტექნოლოგიური შრომითი ბაზარი, როგორ ავარჩიოთ პროფესიული მიმართულება და შესაფერისი დამსაქმებელი, როგორ ვაპოვნინოთ თავი HR-ებს – ამ ყველაფრის შესახებ 17 ივნისს უნილაბის Cyber Talk-ის ბოლო ღია ლექციაზე adjarabet.com-ის ტალანტების მოზიდვის განყოფილების ხელმძღვანელი ირაკლი ტ. მიქიაშვილი და ჯეპრას უფროსი კონსულტანტი სოსო გალუმაშვილი ისაუბრებენ უნილაბის მარკეტინგისა და საზოგადოებასთან ურთიერთობის ხელმძღვანელ ლიკა მოშიაშვილთან ერთად.

LIVE-პროექტი „რესტარტი“: შეხვედრა ვახო ვახტანგიშვილსა და ლევან კობახიძესთან
2020-06-18 13:00
18 ივნისს, 13:00 საათზე, საკონსულტაციო კომპანია ჯეპრა და ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
მეცხრე შეხვედრის სტუმრები იქნებიან ვახო ვახტანგიშვილი და ლევან კობახიძე.
სტუმრების შესახებ

ვახო ვახტანგიშვილი, Chief Startup Officer, საქართველოს ბანკი
ლევან კობახიძე, Chief Digital Officer, საქართველოს ბანკი

თემა: „ინოვაციები და 500 სტარტაპი“
დრო: 18 ივნისი, 13:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად იხილეთ: https://bit.ly/2ywBku5

„კლასგარეშე საუბრები“ – თანამედროვე ტექნოლოგიები პანდემიასთან ბრძოლაში
2020-06-18 17:00
„კლასგარეშე საუბრები“– ილიაუნისა და განათლების კოალიციის ახალი ინიციატივაა, რომელიც ხორციელდება მასწავლებლის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.
პირველი ლექციის თემაა „თანამედროვე ტექნოლოგიები პანდემიასთან ბრძოლაში”.
მომხსენებელი – ნანა დიხამინჯია, ილიას სახელმწიფო უნივერსიტეტის რექტორის მოადგილე ინოვაციების მიმართულებით, კომპიუტერული და ელექტრონული ინჟინერიის პროფესორი
პროექტს წარადგენს ირინა ხანთაძე, განათლების კოალიციის გამგეობის თავმჯდომარე.
დრო: 18 ივნისი, 17:00 საათი
ადგილი: ილიას სახელმწიფო უნივერსიტეტის, განათლების კოალიციის, საჩხერის მუნიციპალიტეტის სოფელ ნიგვზარის საჯარო სკოლა, ილია ჭავჭავაძის სახელობის ქალაქ საჩხერის №2 საჯარო სკოლა, ხაშურის N1 საჯარო სკოლა, ქუთაისის N33 საჯარო სკოლა, საჩხერის მუნიციპალიტეტის სოფელ კორბოულის N2 საჯარო სკოლა, მამია ფანცულაიას სახელობის წყალტუბოს მუნიციპალიტეტის სოფელ, ფარცხანაყანევის N2 საჯარო სკოლა, გორის მუნიციპალიტეტის სოფელ ხიდისთავის საჯარო სკოლა, რუსთავის N4 საჯარო სკოლა, მარნეულის N2 საჯარო სკოლა

შეხვედრა „ჯიპიაი ჰოლდინგის“ წარმომადგენელთან – BOOSTER TALKS
2020-06-19 15:00
19 ივნისს, პარასკევს, 15:00 საათზე, BOOSTER Talks-ის სტუმარი იქნება „ჯიპიაი ჰოლდინგის” HR დეპარტამენტის უფროსი ნინო ხაჭაპურიძე.
2006 წლიდან „ჯიპიაი ჰოლდინგი“ ევროპის ერთ-ერთი უმსხვილესი სადაზღვევო კომპანიის, „ვენის სადაზღვევო ჯგუფის“ წევრი გახდა.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხებს:

როგორ დავგეგმოთ კარიერული და პიროვნული განვითარება;

როგორ შევქმნათ პერსონალური ბრენდი და რა გავლენას ახდენს ის ჩვენს კარიერაზე;

როგორ გამოვიყენოთ სოციალური ქსელები ჩვენი პროფესიული მიზნების მისაღწევად;

თვითშემეცნების ტექნიკები, რომლებიც წარმატების მიღწევაში დაგვეხმარება;

ნეთვორკინგის დანიშნულება და კავშირი ჩვენს მიზნებთან.

შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 18 ივნისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.

დრო: 19 ივნისი, 15:00 საათი
სარეგისტრაციო ფორმა.

Live-ციკლი – შეხვედრები მშობლებთან: „როგორ დავეხმაროთ ბავშვს მეტყველების გაგებაში“
2020-06-19 16:00
19 ივნისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით ციკლის „Live-შეხვედრები მშობლებთან“ ფარგლებში გაიმართება შეხვედრა თემაზე: „როგორ დავეხმაროთ ბავშვს მეტყველების გაგებაში“.
შეხვედრას ფასილიტაციას გაუწევენ: ელენე ბაჩიაშვილი, არჩილ აფხაზავა, ოლიკო ქარჩავა.

დრო: 19 ივნისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

LIVE-შეხვედრების სერია: რატომ უნდა გვახსოვდეს საქართველოს დემოკრატიული რესპუბლიკა
2020-06-23 10:35
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
სერიის პირველ შეხვედრას მაუნთ ჰოლიოკის კოლეჯისა (აშშ) და ილიაუნის პროფესორი სტივენ ჯონსი გამართავს.
შეხვედრის თემა: „რატომ უნდა გვახსოვდეს საქართველოს დემოკრატიული რესპუბლიკა“
ლექციის შესახებ
2018 წლის მაისში საქართველოში აღინიშნა საქართველოს დემოკრატიული რესპუბლიკის 100 წლისთავი. თუმცა მისი არსებობის შესახებ ცოტა ვიცით. საქართველოსა და ევროპის ისტორიის ეს ნაწილი მეტწილად მივიწყებულია. თბილისში ნაკლებად არის ძეგლები თუ ქუჩები, რომლებიც საქართველოს პირველ რესპუბლიკას მოგვაგონებენ. 1918-21 წლებში კი სრულიად განსხვავებული ვითარება იყო: საქართველოს რესპუბლიკა რუსეთს, ოსმალეთის იმპერიასა და დიდ ბრიტანეთს შორის მძაფრი გეოპოლოტიკური კონკურენციის წყაროს წარმოადგენდა და ამავე დროს სოციალიზმის შესახებ ევროპული დებატების მთავარ საკითხად იქცა. საქართველო ბოლშევიზმის უფრო ჰუმანურ სოციალისტურ ალტერნატივად განიხილებოდა. თუმცა, მოცემულ პერიოდში მისი ამგვარი მნიშვნელობის მიუხედავად, დღეს საქართველოს პირველი რესპუბლიკა ისტორიული ნარატივის „დანამატს“ წარმოადგენს. ქართველების უმეტესობამ ცოტა რამ თუ იცის თავიანთი ქვეყნის ამ ინოვაციური და პოლიტიკურად შემოქმედებითი პერიოდის შესახებ.
ვისაუბრებთ შემდეგ საკითხებზე:

რატომ მიეცა დავიწყებას საქართველოს პირველი რესპუბლიკა?

რა განაპირობებდა საქართველოს რესპუბლიკის მნიშვნელობას მის თანამედროვე პერიოდში?

ვინ იყვნენ საქართველოს პირველი რესპუბლიკის „დამფუძნებელი მამები“ და რა იყო მათი მიზანი?

რატომ უნდა გვახსოვდეს საქართველოს პირველი რესპუბლიკა?

რა სახის მემკვიდრეობა დაგვიტოვა მან? გვაძლევს თუ არა გარკვეული დასკვნების გამოტანის საშუალებას, გვასწავლის თუ არა რამეს?

მომხსენებლის შესახებ:
პროფესორმა სტივენ ჯონსმა ფილოსოფიის მეცნიერებათა დოქტორის ხარისხი ლონდონის ეკონომიკისა და პოლიტიკურ მეცნიერებათა სკოლაში 1984 წელს მოიპოვა. იგი ასწავლიდა კალიფორნიის, ლონდონისა და ოქსფორდის უნივერსიტეტებში. იყო ჰარვარდის უნივერსიტეტის მკვლევარი და ოქსფორდის უნივერსიტეტის სენტ ენტონის კოლეჯის უფროსი ასოცირებული წევრი. 1989 წლიდან ასწავლის მაუნტ ჰოლიოკის კოლეჯში (აშშ). ჯონსის ნაშრომებიდან აღსანიშნავია მონოგრაფია „სოციალიზმი ქართულ ფერებში: ევროპული გზა სოციალურ დემოკრატიამდე, 1883-1917“ (Harvard University Press, 2005); „ომი და რევოლუცია კავკასიაში: საქართველო ცეცხლის ალში” (რედ., Routledge, 2010); „საქართველო: პოლიტიკური ისტორია დამოუკიდებლობის გამოცხადების შემდეგ“ (I.B. Tauris, 2012) და „თანამედროვე საქართველოს დაბადება: პირველი ქართული რესპუბლიკა და მისი მემკვიდრეები, 1918-2010″ (რედ., Routledge, 2013). პროფესორი ჯონსი „ქართლის ცხოვრების“ ინგლისური თარგმანის მთავარი რედაქტორი (საქართველოს მეცნიერებათა აკადემია და არტანუჯი, 2014) და ნოე ჟორდანიას სიტყვებისა და ნაშრომების სამტომეულის მთავარი რედაქტორია (ქართულენოვანი კრებული). პროფესორი ჯონსი არის საქართველოს მეცნიერებათა აკადემიის უცხოელი წევრი და თბილისის სახელმწიფო უნივერსიტეტისა (2012) და ილიას სახელმწიფო უნივერსიტეტის (2018) პროფესორი.
სამუშაო ენა: ქართული
დრო: 24 ივნისი, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

LIVE-პროექტი „რესტარტი“: შეხვედრა რატი ღოლიჯაშვილსა და ნიკა აბაშიძესთან
2020-06-25 14:00
25 ივნისს, 14:00 საათზე, საკონსულტაციო კომპანია ჯეპრა და ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
მეათე შეხვედრის სტუმრები იქნებიან რატი ღოლიჯაშვილი და ნიკა აბაშიძე.
სტუმრების შესახებ

რატი ღოლიჯაშვილი – ბიოქიმფარმი

ნიკა აბაშიძე – CARU • ქარუ

თემა: „მერე რა, რომ…“
დრო: 25 ივნისი, 14:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად იხილეთ: https://bit.ly/2ywBku5

„კლასგარეშე საუბრები“ – ბავშვის გამოხატვის თავისუფლება – ბავშვის უფლება მისი აზრის მოსმენასა და მონაწილეობაზე
2020-06-25 17:00
„კლასგარეშე საუბრები“– ილიაუნისა და განათლების კოალიციის ახალი ინიციატივაა, რომელიც ხორციელდება მასწავლებლის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.
ლექციის თემა: „ბავშვის გამოხატვის თავისუფლება – ბავშვის უფლება მისი აზრის მოსმენასა და მონაწილეობაზე”
მომხსენებლები: თამარ გურჩიანი, ილიაუნის სამართლის სკოლის პროფესორი, მარიამ დევიძე, ილიაუნის სამართლის სკოლის სტუდენტი
დრო: 25 ივნისი, 17:00 საათი
ადგილი: ილიას სახელმწიფო უნივერსიტეტის, განათლების კოალიციის, საჩხერის მუნიციპალიტეტის სოფელ ნიგვზარის საჯარო სკოლა, ილია ჭავჭავაძის სახელობის ქალაქ საჩხერის №2 საჯარო სკოლა, ხაშურის N1 საჯარო სკოლა, ქუთაისის N33 საჯარო სკოლა, საჩხერის მუნიციპალიტეტის სოფელ კორბოულის N2 საჯარო სკოლა, მამია ფანცულაიას სახელობის წყალტუბოს მუნიციპალიტეტის სოფელ, ფარცხანაყანევის N2 საჯარო სკოლა, გორის მუნიციპალიტეტის სოფელ ხიდისთავის საჯარო სკოლა, რუსთავის N4 საჯარო სკოლა, მარნეულის N2 საჯარო სკოლა

Live-საინფორმაციო შეხვედრა: თანამედროვე საქართველოს ისტორიის სამაგისტრო პროგრამა
2020-06-25 19:00
25 ივნისს, 19:00 საათზე, ილიას სახელმწიფო უნივერსიტეტის მეცნიერებათა და ხელოვნების ფაკულტეტი ფეისბუქლაივის საშუალებით გამართავს საინფორმაციო შეხვედრას თანამედროვე საქართველოს ისტორიის სამაგისტრო პროგრამის შესახებ.
პროგრამის შესახებ
ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამამ ახლახან მიიღო აკრედიტაცია და სტუდენტებს უკვე შემოდგომის სემესტრიდან მიიღებს.
პროგრამაში გაერთიანებულია მსოფლიოს მასშტაბით თემის შესახებ არსებული საუკეთესო ინტელექტუალური ცოდნა. პროგრამაზე ასწავლიან დასავლეთის წამყვანი უნივერსიტეტებიდან მოწვეული აკადემიური პერსონალის წარმომადგენლები, ასევე საერთაშორისო და ადგილობრივი უნივერსიტეტების კურსდამთავრებული დოქტორები.
პროგრამა ორენოვანია – სამუშაო ენებია ქართული და ინგლისური – და ითვალისწინებს ახალი და უახლესი ისტორიის შესწავლას ტრანსნაციონალურ და რეგიონულ ჭრილში. საკითხები განხილული და დანახული იქნება მსოფლიოსა და სამეზობლოში მიმდინარე პროცესების პარალელურად. გარდა თეორიული ცოდნისა, თითოეულ სილაბუსში გათვალისწინებულია კვლევის კომპონენტი. სტუდენტები გაივლიან პრაქტიკული უნარ-ჩვევების შესაძენად აუცილებელ კურსებს (საარქივო საქმე, კვლევის დიზაინი და ა.შ.).
Live-საინფორმაციო შეხვედრაზე მომავალ პროფესიაზე, პროგრამების სტრუქტურაზე, სწავლების მეთოდოლოგიაზე, დასაქმებისა და საზღვარგარეთ სწავლის გაგრძელების შესაძლებლობებზე გესაუბრებიან:

ბექა კობახიძე – ილიას სახელმწიფო უნივერსიტეტის ასოცირებული პროფესორი, პროგრამის თანახელმძღვანელი;
სტივენ ჯონსი – მაუნთ ჰოლიოკის კოლეჯის (აშშ) და ილიას სახელმწიფო უნივერსიტეტის პროფესორი;
მალხაზ თორია – ილიას სახელმწიფო უნივერსიტეტის ასოცირებული პროფესორი;
ნათია ბურჯანაძე – ხარისხის მართვის სპეციალისტი.

გექნებათ შესაძლებლობა, კომენტარებში დასვათ თქვენთვის საინტერესო შეკითხვები და ლაივის მონაწილეებისგან მიიღოთ ამომწურავი პასუხები. გელოდებით ყველას, ვინც დაინტერესებული ხართ თანამედროვე საქართველოს ისტორიის სამაგისტრო პროგრამაზე სწავლის გაგრძელებით, 25 ივნისს, 19:00 საათზე, შექმნილი ვითარების გამო ფეისბუქლაივში.
დრო: 25 ივნისი, 19:00 საათი
ადგილი: ილიაუნის მეცნიერებათა და ხელოვნების ფაკულტეტის ფეისბუქგვერდი

LIVE-ციკლი – შეხვედრები მშობლებთან: „თამაში ყოველდღიურობაში“
2020-06-26 16:00
26 ივნისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „Live-შეხვედრები მშობლებთან“ მორიგი შეხვედრა თემაზე: „თამაში ყოველდღიურობაში“.
შეხვედრას ფასილიტაციას გაუწევენ ქეთევან ჩოლოყაშვილი, ირინა ღვალაძე, თამარ უჩანეიშვილი.

დრო: 26 ივნისი, 16:00 საათი

შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.

შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

ილიაუნის შუა საუკუნეების კვლევების მაგისტრანტთა კონფერენცია
2020-06-27 11:00
27 ივნისს, 11:00 საათზე, ონლაინფორმატში გაიმართება ილიას სახელმწიფო უნივერსიტეტის შუა საუკუნეების კვლევების მაგისტრანტთა ყოველწლიური კონფერენცია.
ზუმის კონფერენციის ბმული – https://bit.ly/2VBuFYj
Meeting ID: 618 470 6186
Password: [REDACTED]
კონფერენცია ეძღვნება ილიაუნის სტუდენტის, 2015 წლის 13 ივნისს ტრაგიკულად
დაღუპული ივლიტა ჯიბუტის ხსოვნას.
პ რ ო გ რ ა მ ა

დავით ოქროპირიძე

შუა საუკუნეების ქართულ წყაროში წმ. ნინოს უძველესი ხსენება და მისი მნიშვნელობის განსაზღვრა

თორნიკე გოგინაშვილი

რომისა და ქართლის ეკლესიის ურთიერთობის პოლიტიკურ-თეოლოგიური საფუძვლები VI საუკუნეში (გრიგოლ I და კირიონ I )

გიორგი ლომსაძე

იადგარის, გიორგი მთაწმინდელის „თვენისა“ და ანტონ კათოლიკოსის „სადღესასწაულოს“ ტიპოლოგიური მიმართებები
დისკუსია (10 წუთი)

ნინო ჩაჩანიძე

ქალაქ თბილისის სავაჭრო პოტენციალი (აბრეშუმის სავაჭრო გზები) X-XIII საუკუნეებში

ლილი ხმელიძე

დასავლური და აღმოსავლური გავლენა ქართულ სამოხელეო წყობაზე XI-XIII საუკუნეებში

დავით ტაბახმელაშვილი

კარდენახის საბაწმინდის მონასტრის საფლავის წარწერები

ნინო გაბაძე

ვანის მთავარანგელოზის ჩრდილოეთ ეკვდერში გამოსახული მთავარეპისკოპოსი ჩიჯავაძის იდენტიფიკაციისათვის

გიორგი კვაღნიძე

გორის ციხისთავი და მისი საგანმგებლო ტერიტორია (XV-XVI სს.)

გოდერძი ბოლქვაძე

სამცხის ათაბაგების ყვარყვარე II-ის და მზეჭაბუკის საეკლესიო პოლიტიკა

ნინო მეტრეველი

მარიამ დედოფალი, როგორც სახელმწიფო მოღვაწე და პოლიტიკური ფიგურა

გრიგოლ ფერაძე

ერეკლე II-ის ავტორობით ცნობილი წერილის შედარებითი ანალიზი

დიმიტრი ხახიშვილი

განსაწმენდელი როგორც ადამიანის გამართლების იდეა შუა საუკუნეების ინტელექტუალებთან და დანტეს „ღვთაებრივ კომედიაში“

ფარიზ ბაირამოვი

ესპანური ინკვიზიცია და სხვა აღმსარებლობები (იუდეველები და მუსლიმები)

ანა ჭინჭარაული

შავი ჭირის პანდემია XIV–XVII საუკუნეების სამყაროში – ქართული მასალა

შეხვედრა საგარეო პოლიტიკის საბჭოს დირექტორთან – BOOSTER TALKS
2020-06-30 15:00
30 ივნისს, სამშაბათს, 15:00 საათზე, BOOSTER Talks-ის სტუმარი იქნება საგარეო პოლიტიკის საბჭოს დირექტორი, PHD და ილიაუნის ლექტორი გრიგოლ ჯულუხიძე.
საგარეო პოლიტიკის საბჭო დამოუკიდებელი ანალიტიკური ცენტრია, რომელიც დაფუძნებულია თბილისში. 2018 წლიდან საბჭოს მისიაა მაღალი ხარისხის დამოუკიდებელი კვლევების ჩატარება და ამ კვლევებზე დაყრდნობით პოლიტიკოსებისთვის ინოვაციური, პრაქტიკული რეკომენდაციების შეთავაზება.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხს –
თანამედროვე ევროპულ და მსოფლიო ბაზარზე მოთხოვნადი უნარები და გამოწვევები.
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 29 ივნისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 30 ივნისი, 15:00 საათი
სარეგისტრაციო ფორმა

„კლასგარეშე საუბრები“ – „კარგი წიგნი ყველა თაობის მკითხველისათვის"
2020-07-02 17:00
„კლასგარეშე საუბრები“– ილიაუნისა და განათლების კოალიციის ახალი ინიციატივაა, რომელიც ხორციელდება მასწავლებლის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.
მომხსენებელი: ანა კორძაია-სამადაშვილი, ილიას სახელმწიფო უნივერსიტეტის ჰუმანიტარული მეცნიერებების მიმართულების პროფესორი
ლექციის თემა: „კარგი წიგნი ყველა თაობის მკითხველისათვის”
ლექციას მოისმენთ ვიდოჩანაწერის სახით. შეკითხვები დაგვიტოვეთ კომენტარებში და უახლოეს დღეებში გიპასუხებთ.
დრო: 2 ივლისი, 17:00 საათი
ადგილი: ილიას სახელმწიფო უნივერსიტეტის, განათლების კოალიციის, საჩხერის მუნიციპალიტეტის სოფელ ნიგვზარის საჯარო სკოლა, ილია ჭავჭავაძის სახელობის ქალაქ საჩხერის №2 საჯარო სკოლა, ხაშურის N1 საჯარო სკოლა, ქუთაისის N33 საჯარო სკოლა, საჩხერის მუნიციპალიტეტის სოფელ კორბოულის N2 საჯარო სკოლა, მამია ფანცულაიას სახელობის წყალტუბოს მუნიციპალიტეტის სოფელ, ფარცხანაყანევის N2 საჯარო სკოლა, გორის მუნიციპალიტეტის სოფელ ხიდისთავის საჯარო სკოლა, რუსთავის N4 საჯარო სკოლა, მარნეულის N2 საჯარო სკოლა

LIVE-ციკლი – შეხვედრები მშობლებთან: „როგორ ვუთხრათ ბავშვს, რომ მას აუტიზმი აქვს“
2020-07-03 16:00
3 ივლისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „Live-შეხვედრები მშობლებთან“ მორიგი შეხვედრა თემაზე: „როგორ ვუთხრათ ბავშვს, რომ მას აუტიზმი აქვს“.
შეხვედრას ფასილიტაციას გაუწევს ქეისმენეჯერი თაკო ბიწაძე.

დრო: 3 ივლისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

LIVE-შეხვედრების სერია – ნაპოლეონის აღმოსავლური ამბიციები: საქართველო და ევროპის სახელმწიფოთა ინტერესები ახლო აღმოსავლეთში
2020-07-03 19:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
სერიის მეორე შეხვედრას ლუიზიანის სახელმწიფო უნივერსიტეტის (შრევეპორტი) სრული პროფესორი ალექსანდრე მიქაბერიძე გამართავს.
შეხვედრის თემა: „ნაპოლეონის აღმოსავლური ამბიციები: საქართველო და ევროპის სახელმწიფოთა ინტერესები ახლო აღმოსავლეთში“
ლექციის შესახებ
მეცხრამეტე საუკუნიდან მოყოლებული ევროპის სახელმწიფოები ერთ-ერთი ყველაზე რთული და ხანგრძლივი დიპლომატიური გამოწვევის წინაშე აღმოჩნდნენ – ეს იყო აღმოსავლეთის საკითხი, რომელიც ოტომანების დასუსტებული იმპერიის წინააღმდეგ მათი კონკურენტული ინტერესების საფუძველზე წარმოიშვა. საფრანგეთის რევოლუციასა და ნაპოლეონის ომებს აღმოსავლეთში ევროპელთა ინტერესების ესკალაცია მოჰყვა. როდესაც, ბრიტანეთში შეჭრის ნაცვლად, ბონაპარტმა ეგვიპტის ლაშქრობა წამოიწყო, რათა ინდოეთთან ბრიტანეთის კავშირი გაეწყვიტა, ბრიტანეთმა და რუსეთმა დაუყოვნებლივ გაგზავნეს სამხედრო ხომალდები ხმელთაშუაზღვისპირეთში. მომდევნო ფართომასშტაბიანი კრიზისი ნაპოლეონის ომებმა გამოიწვია, როდესაც საფრანგეთმა, რუსეთმა და ბრიტანეთმა გააცნობიერეს, რომ აღმოსავლეთში ინტერვენცია სერიოზულ საჭიროებად იქცა და მაქსიმალურად შეეცადნენ, ადგილობრივი რეალობა თავიანთ სასარგებლოდ გამოეყენებინათ.
პროფესორი ალექსანდრე მიქაბერიძე განიხილავს ევროპის სახელმწიფოთა ინტერესების დაპირისპირებას ოტომანების იმპერიასა და ირანში და საქართველოს როლსა და ადგილს ამ დაპირისპირებაში. როგორც უნდა განვსაზღვროთ აღმოსავლეთის საკითხი, მან დიდი როლი ითამაშა ნოპოლეონის დიპლომატიაში. 1802 წელს, ოტომანების იმპერიასთან დაზავების შემდეგ, ნაპოლეონის მთავარი ამოცანა იყო, მაქსიმალურად ესარგებლა შექმნილი სიტუაციით. თუმცა პორტე, რომელსაც ნაპოლეონის ომების დასაწყისში ნეიტრალური პოზიცია ეკავა, თანდათანობით რუსეთს დაუახლოვდა. ნეპოლეონმა დიდი ძალისხმევა გასწია, რომ რუსეთ-თურქეთის კოალიცია დაეშალა და, ამავე დროს, ირანი მიემხრო. ამ ამოცანების განხორციელებას ხელი შეუწყო საფრანგეთის 1805 და 1806 წლების ბრწყინვალე გამარჯვებებმა. 1806 წელს ოტომანების იმპერიამ რუსეთს ომი გამოუცხადა და უცხოური ხომალდებისათვის ბოსფორისა და დარდანელის სრუტეები ჩაკეტა. ბრიტანეთმა თურქეთისათვის ხელის შეშლა სცადა, თუმცა მისი 1807 წლის საზღვაო ოპერაცია მარცხით დასრულდა და ოტომანების იმპერია კვლავ საფრანგეთის მხარეს დარჩა. 1806 წელს ნაპოლეონმა ირანთან ფინკენშტაინის ხელშეკრულება გააფორმა, რომლის თანახმად, ირანი მას ინდოეთის ლაშქრობაში დაეხმარებოდა, სამაგიეროდ, საფრანგეთი აღიარებდა ირანის ინტერესებს საქართველოს მიმართ და საბრძოლო დახმარებას გაუწევდა რუსეთთან დაპირისპირებაში. ეს, ერთი შეხედვით, წარმატებული პოლიტიკა აღმოსავლეთში საგრძნობლად შეიცვალა და შესუსტდა, როცა ნაპოლეონმა თავისი აღმოსავლელი პარტნიორებისგან პირი იბრუნა და რუსეთთან მოკავშირეობა გადაწყვიტა – ამ გადაწყვეტილებას უმნიშვნელოვანესი შედეგები მოჰყვა ყველა მონაწილე მხარისთვის.
მომხსენებლის შესახებ:
ალექსანდრე მიქაბერიძე ლუიზიანის სახელმწიფო უნივერსიტეტის (შრევეპორტი) სრული პროფესორი და ჯეიმს სმიტ ნოელის იშვიათი წიგნების კოლექციის კურატორია. დაამთავრა თბილისის სახელმწიფო უნივერსიტეტის საერთაშორისო სამართლის ფაკულტეტი, მუშაობდა საქართველოს საგარეო საქმეთა სამინისტროში. დაასრულა სამაგისტრო და სადოქტორო პროგრამები ფლორიდის სახელმწიფო უნივერსიტეტის ისტორიის ფაკულტეტზე. მას შემდეგ უკვე თითქმის ოცი წელია მოღვაწეობს აშშ-ში, კითხულობდა ლექციებს ფლორიდისა და მისისიპის სახელმწიფო უნივერსიტეტებში, აშშ-ის უმაღლეს სამხედრო საზღვაო კოლეჯსა და აშშ-ის სამხედრო აკადემიაში ვესტ-პოინტში; ავტორია რამდენიმე ათეული სამეცნიერო სტატიის და ოცზე მეტი წიგნისა რომლებიც თარგმნილია რამდენიმე ენაზე. მონაწილეობა მიიღო აშშ-ის სამხედრო აკადემიის (ვესტ პოინტის) ახალი სამხედრო ისტორიის სახელმძღვანელოს შექმნაში. 2020 წელს ოქსფორდის უნივერსიტეტის გამომცემლობამ გამოსცა მისი ფუნდამენტური კვლევა – “The Napoleonic Wars: A Global History”, რომელმაც საერთაშორისო აღიარება მოიპოვა. ამჟამად ხელმძღვანელობს ნაპოლეონის ეპოქაზე კემბრიჯის უნივერსიტეტის მიერ წამოწყებულ საგამომცემლო პროექტს, რომელშიც მსოფლიოს 100-მდე ისტორიკოსია ჩაბმული.

დრო: 3 ივლისი, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

აკადემიური წერის პირველი ონლაინკონფერენცია
2020-07-07 11:45
ერაზმუს + პროექტის Assessment Tools for new learning environments in higher education institutions / ASSET („შეფასების მექანიზმები უმაღლეს საგანმანათლებლო დაწესებულებებში ახლებური სასწავლო გარემოს ჩამოსაყალიბებლად“) ფარგლებში გაიმართება აკადემიური წერის პირველი ონლაინკონფერენცია.

კონფერენცია ჩატარდება 2020 წლის 7 ივლისს, სამშაბათს.
კონფერენციაზე დასწრება შეუძლია ნებისმიერ დაინტერესებულ პირს, ამისათვის საჭიროა მხოლოდ წინასწარი რეგისტრაცია შემდეგ ბმულზე: https://store.macam.ac.il/en/store/confstudydays/ifaw-2020-11

შეხვედრის პროგრამისა და დამატებითი ინფორმაციის გასაცნობად ეწვიეთ შემდეგ ბმულს: https://app.oxfordabstracts.com/events/1047/program-app/program

შეხვედრა „ვისოლ ჯგუფის“ წარმომადგენელებთან – BOOSTER TALKS
2020-07-07 15:37
7 ივლისს, სამშაბათს, 15:00 საათზე, BOOSTER Talks-ის სტუმრები იქნებიან „ვისოლ ჯგუფის“ ადამიანური რესურსების მართვისა და ადმინისტრაციული დეპარტამენტის ხელმძღვანელი თიკა ქერაშვილი და საზოგადოებასთან ურთიერთობისა და კორპორაციული სოციალური პასუხისმგებლობის სამსახურის უფროსი რუსკა კბილაშვილი.
„ვისოლ ჯგუფი“ ერთ-ერთი უდიდესი ბიზნეს ჯგუფია საქართველოში, რომელმაც ენერგეტიკის თითქმის ყველა სფერო მოიცვა. ის ასევე ერთ-ერთი ყველაზე მსხვილი დამსაქმებელია საქართველოში,
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინ შეხვედრებს.
მომხსენებელები განიხილავენ შემდეგ საკითხს –
covid 19 და შიდა კომუნიკაციის გამოწვევები „ვისოლ ჯგუფში“
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 6 ივლისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 7 ივლისი, 15:00 საათი.
სარეგისტრაციო ფორმა.

LIVE-შეხვედრების სერია: თანამედროვე რუსეთის სისტემური მახასიათებლები და მათი პარალელები/გავლენები პოსტსაბჭოთა საქართველოში
2020-07-07 20:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
მეორე შეხვედრას ილიას სახელმწიფო უნივერსიტეტის პროფესორი დავით დარჩიაშვილი გამართავს.
თემა: „თანამედროვე რუსეთის სისტემური მახასიათებლები და მათი პარალელები/გავლენები პოსტსაბჭოთა საქართველოში“
ლექციის შესახებ:
გვსურს თუ არა, რუსეთი ის რეგიონული მოთამაშე და დომინანტური ძალაა, რომლის ანალიზის გარეშე საკუთარი ეროვნული ისტორიისა და დღევანდელობის გაგება შეუძლებელია. საქმე მარტო ის არ არის (თუმცა არც უმაგისობაა), რომ თანამედროვე ქართველი ერი რუსულ-საბჭოური იმპერიის წიაღში ჩამოყალიბდა იმ ფორმითა და ღირებულებათა სისტემით, რომელიც მას დღეს აქვს. არც მარტო ის არის აღსანიშნავი, რომ თანამედროვე რუსეთი ჩვენი დამოუკიდებლობისა და ტერიტორიული მთლიანობის მთავარი საგარეო-პოლიტიკური გამოწვევაა. ვფიქრობ, მნიშვნელოვანია, გავიგოთ, რატომ ხდება ასე, რა შინაგანი სტრუქტურები თუ კულტურის ელემენტები მოქმედებს რუსეთში, რომლებიც მას საქართველოსათვის მთავარ უსაფრთხოებით პრობლემად აქცევს. ამასთან, და ზემოთქმულიდან გამომდინარე, რუსეთის კვლევა ჩვენივე თავის გასაგებად გვჭირდება: ჯერ კომუნისტური, შემდეგ კი პოსტკომუნისტური ტრანსფორმაციები რუსეთსა და საქართველოში (ისევე, როგორც უკრაინაში, სომხეთში და ა.შ.) დიდი მსგავსებით წარიმართა. დღევანდელი რუსული საზოგადოებრივი დისკურსის თუ ეკონომიკური სტრუქტურების ანალიზი აჩვენებს, რომ, მიუხედავად ჩვენს შორის არსებული სრული პოლიტიკური გაუცხოებისა, იქ და აქ უამრავი საერთოა. ან ეს გაუცხოება არის კი თვისებრივი? ამ და სხვა მომიჯნავე თემებზე იქნება საუბარი ჩვენს ონლაინლექციაზე.
მომხსენებლის შესახებ:
ილიას სახელმწიფო უნივერსიტეტის პროფესორის, დავით დარჩიაშვილის აკადემიური ინტერესი ფოკუსირდება სოციალურ თეორიებზე, მათი მეშვეობით თანამედროვე საქართველოს საგარეო და საშინაო პოლიტიკის ახსნაზე. იგი აგრეთვე კითხულობს ლექციებს ისტორიის თეორიაზე, რუსეთის ისტორიაზე. საერთაშორისო და რეგიონულ უსაფრთოებაზე. წლების მანძილზე უშუალოდ მონაწილეობდა ქართულ საზოგადოებრივ-პოლიტიკურ ცხოვრებაში.

დრო: 7 ივლისი, 20:00 საათი
ადგილი:ილიას სახელმწიფო უნივერსიტეტის ფეისბუქგვერდი

Live-გამოცხადება: გონკურის პრემიის 2019 წლის საქართველოს რჩეული ლაურეატი გამოვლინდება
2020-07-09 12:00
ილიას სახელმწიფო უნივერსიტეტისა და საქართველოს ფრანგული ინსტიტუტის ორგანიზებით საქართველო წელს პირველად შეუერთდა გონკურის პრემიის გამცემი ქვეყნების რიგებს.
9 ივლისს, 12:00 საათზე, ილიას სახელმწიფო უნივერსიტეტის, ივანე ჯავახიშვილის თბილისის სახელმწიფო უნივერსიტეტის, აკაკი წერეთლის სახელმწიფო უნივერსიტეტის (ქუთაისი), ბათუმის შოთა რუსთაველის სახელმწიფო უნივერსიტეტისა და საქართველოს ფრანგული მედიათეკის სტუდენტური ჟიური დაასახელებს საქართველოში გონკურის პრემიის 2020 წლის ლაურეატს.
გონკურის ლიტერატურული პრემია

გონკურის პრემია ყველაზე პრესტიჟული ფრანგული პრემიაა, რომლითაც წლის საუკეთესო ფრანგულენოვანი რომანი ჯილდოვდება. პრემია პირველად 1903 წლის 21 დეკემბერს გაიცა. დაახლოებით 15 წელია, რაც გონკურის პრემიის გაცემა შეუძლიათ სხვა ქვეყნებსაც. პირველი ამ ქვეყნებს შორის პოლონეთი იყო. მას ნელ-ნელა სხვა ქვეყნებიც შეუერთდნენ. წელს პირველად საქართველოშიც გაიცემა აღნიშნული პრემია.

დრო: 9 ივლისი, 12:00 საათი
ადგილმდებარეობა: FB LIVE (ილიას სახელმწიფო უნივერსიტეტის ფეისბუქგვერდი)
